REPUBLIKA SRBIJA

NARODNA SKUPŠTINA

Odbor za evropske integracije

20 Broj 06-2/233-15

21. maj 2015. godine

B e o g r a d

Z A P I S N I K

TRIDESETŠESTE SEDNICE ODBORA ZA EVROPSKE INTEGRACIJE

NARODNE SKUPŠTINE REPUBLIKE SRBIJE

ČETVRTAK, 21. MAJ 2015. GODINE

Sednica je počela u 13.30 časova.

 Sednicom je predsedavao Aleksandar Senić, predsednik Odbora. Sednici su prisustvovali članovi Odbora: Ninoslav Girić, Vesna Marković, Irena Aleksić, Aleksandra Tomić, Dušica Stojković, Biljana Pantić Pilja, Mira Petrović, Ivan Bauer i Bojan Kostreš i zamenici članova Dragan Polovina i Vladimir Orlić. Sednici nisu prisustvovali članovi Odbora Dragan Šormaz, Katarina Šušnjar, Branko Ružić, Nataša Vučković, Laslo Varga i Gordana Čomić.

Na predlog predsednika Odbora jednoglasno je usvojen sledeći

**D n e v n i r e d**

1. Predlog da se izmeni tema za javno slušanje koje je zakazano za 25. maj 2015. godine, tako da umesto teme „Razvoj sektora telekomunikacija u Srbiji u procesu pristupanja Srbije Evropskoj uniji“ tema javnog slušanja bude „Informaciono društvo u procesu pristupanja Srbije Evropskoj uniji“.

**Tačka 1.**

Predsednik Odbora je otvorio raspravu po prvoj tački dnevnog reda Predlog da se izmeni tema za javno slušanje koje je zakazano za 25. maj 2015. godine, tako da umesto teme „Razvoj sektora telekomunikacija u Srbiji u procesu pristupanja Srbije Evropskoj uniji“ tema javnog slušanja bude „Informaciono društvo u procesu pristupanja Srbije Evropskoj uniji“ i dao reč V. Orliću koji je uz Dušicu Stojković, člana Odbora bio predlagač javnog slušanja. V. Orlić je predložio da se promeni tema javnog slušanja u „Informaciono društvo u procesu pristupanja Srbije Evropskoj uniji“. Razlog za ovu promenu je želja da se iskoristi naziv koji se koristi u nazivu pregovaračkog poglavlja 10 - Informaciono društvo.

Predsednik Odbora je predložio da moderatori na ovom javnom slušanju budu Dušica Stojković i Vladimir Orlić i da se o tome glasa zajedno sa Predlogom da se izmeni tema za javno slušanje koje je zakazano za 25. maj 2015. godine, tako da umesto teme „Razvoj sektora telekomunikacija u Srbiji u procesu pristupanja Srbije Evropskoj uniji“ tema javnog slušanja bude „Informaciono društvo u procesu pristupanja Srbije Evropskoj uniji“. Odbor je većinom glasova usvojio Predlog da se izmeni tema za javno slušanje koje je zakazano za 25. maj 2015. godine, tako da umesto teme „Razvoj sektora telekomunikacija u Srbiji u procesu pristupanja Srbije Evropskoj uniji“ tema javnog slušanja bude „Informaciono društvo u procesu pristupanja Srbije Evropskoj uniji“ i da moderatori na javnom slušanju budu Dušica Stojković i Vladimir Orlić.

Sednica je završena u 13.35 časova.

Na sednici Odbora vođen je tonski zapis.

SEKRETAR ODBORA PREDSEDNIK ODBORA

 Aleksandar Đorđević Aleksandar Senić